KOMISIJOS REGLAMENTAS (EB) Nr. 395/2005
2005 m. kovo 9 d.
dėl importo teisių perskirstymo, remiantis Reglamentu (EB) Nr. 1206/2004 dėl perdirbti skirtos sušaldytos jautienos importo tarifinės kvotos atidarymo ir administravimo nuostatų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. birželio 29 d. Komisijos reglamentą (EB) Nr. 1206/2004 dėl perdirbti skirtos sušaldytos jautienos importo tarifinės kvotos atidarymo ir administravimo (2004 m. liepos 1 d. - 2005 m. birželio 30 d.) (1), ir ypač į jo 9 straipsnio 2 dalį,
kadangi:
Reglamente (EB) Nr. 1206/2004 numatyta atidaryti 50 700 t apimties perdirbti skirtos sušaldytos jautienos importo tarifinę kvotą laikotarpiui nuo 2004 m. liepos 1 d. iki 2005 m. birželio 30 d. To reglamento 9 straipsnio nuostatose numatyta perskirstyti nepanaudotus kiekius, prireikus atsižvelgiant į faktišką atitinkamai A produktų A ir B produktų importo teisių panaudojimą iki 2005 m. vasario pabaigos,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 1206/2004 9 straipsnio 1 dalyje numatytas kiekis yra 1 179,43 t.
2. Reglamento (EB) Nr. 1206/2004 9 straipsnio 2 dalyje numatytas paskirstymas atliekamas taip:
-
930,57 t A produktų,
-
248,86 t B produktų.
2 straipsnis
Šis reglamentas įsigalioja 2005 m. kovo 10 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. kovo 9 d.